El Tívoli obri les portes a l’estrena de “La endiablada comedia”, d’Antonia Bueno
2025-07-24

El teatre torna a ser protagonista de la programació cultural a Burjassot. Ho serà en el Centre Cultural Tívoli amb l’estrena de l’obra “La endiablada comèdia”, de la dramaturga Antonia Bueno i dirigida per la mateixa Antonia al costat de J. Alberto García. Serà el divendres 20 de setembre, a les 19.30 hores, amb entrada gratuïta fins a completar aforament.

Comptant com a actors amb César Vercher i Bernar Alcover, i amb la producció de Montau, esta creació teatral és, en paraules dels seus creadors, “un divertimento arcangèlic-infernal”.

Per una fallada espaitemporal, Llucifer apareix en el Cel i es troba amb Sant Miquel…què pot ocórrer en este nou combat, ara escènic, entre el dimoni i l’arcàngel?…L’endiablada comèdia abordarà el sorprenent retrobament d’esta estranya parella, Luci i Miki per als amics.

Tota la producció de l’obra anima a la ciutadania a gaudir d’una divertida vesprada de teatre en la qual podran viatjar pels mons eteris i riure’s amb esta divertida comèdia.